 פצולי''ט אם מחובר לכסות: דכל דבר המחובר לכסות הוא ככסות ואע''ג דהפצולי''ט לא הוי מלבוש ולא תכשיט מ''מ כיון דאינו חשוב בטיל הוא לגבי כסות. וכתב הב''ח דהיינו דוקא אם מחובר לכסות בתפירה ולקצת פוסקים בתפורה שתי תכיפות עיין כנה''ג ובאר שבע אז בטל לגבי בגד אבל באותן שמחברין הפצולי''ט בחגור בקשר שאסור להתירו בשבת איסור גמור הוא דאדרבה אמרינן דהחגור בטל לגבי הפצולי''ט ע''ש. וכתב ט''ז מי שרוצה להיות הפצולי''ט עמו אין לו היתר שיעשה ממנו כעין חגורה כיון שיש לו חגורה בלאו הכי וחגורה ע''ג חגורה אסור אלא יחבר ראש הפצולי''ט בראש החגורה בקשר שאינו של קיום ויהי' כחגורה ארוכה ויחגור עצמו כל זמן שהולך על הרחוב עכ''ל והיד אהרן כתב על הט''ז שדבריו המה תמוהים: